ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

cu privire la aprobarea executării lucrărilor de

“Modernizare drumuri în comuna Valea Ierii, Județul Cluj” pe domeniul public și privat al comunei

Consiliul Local al comunei Valea Ierii întrunit în şedinţa ordinară din data de 27 octombrie 2022,

Având în vedere referatul nr.4986/20.10.2022 întocmit de primarul comunei Valea Ierii precum și raportul nr.4987 /20.10.2022 întocmit de secretarul general al comunei ,

Văzând Certificatul de urbanism nr.1302 din 11.10.2022 eliberat în scopul “Modernizare drumuri în comuna Valea Ierii, Județul Cluj” de Consiliul Județean Cluj prin care se solicită Hotărârea Consiliului Local Valea Ierii în calitate de administrator al domeniul public și privat al comunei,

În baza prevederilor art.25 şi următoarele din Legea nr.350/2001, cu modificările şi completările ulterioare, privind amenajarea teritoriului şi urbanismul, ale art.129 alin.2 lit.c), alin.5 lit.c), din O.U.G.nr.57/2019, cu modificările şi completările ulterioare,

în temeiul art.196, alin.(1), lit.a) din O.U.G.nr.57/2019, cu modificările şi completările ulterioare, privind Codul administrativ,

Consiliul Local al comunei Valea Ierii adoptă prezenta hotărâre :

Art.1. Se aproba executarea lucrărilor de “Modernizare drumuri în comuna Valea Ierii, Județul Cluj” pe domeniul public și privat al comunei Valea Ierii.

Art.2. Lucrările vor fi realizate cu următoarele condiții:

1. Se interzice obstrucționarea traficului pe drumurile publice în timpul realizării lucrărilor;
2. La terminarea lucrărilor, terenurile vor fi eliberate de materialele și dotările necesare în timpul execuției și lăsate la starea de folosință inițială.

Art. 3. Cu ducerea la indeplinire a prezentei hotărâri se încredinţează primarul comunei Valea Ierii.

Președinte de ședință, Contrasemnează :

Vasile-Mihai Șipoș Secretar general al comunei,

Nelia-Crenguța Mariș

**Nr. 66 din 27.10.2022**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*